पाएं अपने शहर की ताज़ा ख़बरें और फ्री ई-पेपरडाउनलोड करें
पटियाला. तुर्की के अंटालिया में बुधवार से शुरू हुए वल्र्ड आर्चरी कप स्टेज टू में शाही शहर की गगनदीप कौर और पंजाबी यूनिवर्सिटी की तृषा देव मेडल के लिए जोर लगा रही हैं। पहले दिन दोनों ने रैंकिंग के लिए शूटिंग की। नेशनल की फस्र्ट रैंकिंग आरचर तृषा देव और भारतीय रेलवे के स्पोट्र्स विभाग में क्लर्क गगनदीप कौर राष्ट्रीय टीम का हिस्सा बन इसमें भाग ले रही हैं। वल्र्ड कप स्टेज वन में दोनों खिलाडिय़ों ने ब्रॉन्ज मेडल जीता था। अप्रैल में संपन्न हुई दूसरे नेशनल रैंकिंग आर्चरी टूर्नामेंट में टॉप सिक्स में पीयू की स्टूडेंट्स ने अपनी जगह बनाई थी।
इसमें तृषा देव ने पहली रैंकिंग प्राप्त की। गगनदीप कौर (यूनिवर्सिटी की पूर्व स्टूडेंट) ने चौथी, पीयू की पूर्व स्टूडेंट लिली चानू ने तीसरी और प्रवीणा ने छठी रैंकिंग हासिल की।
आर्थिक तौर पर कमजोर फिर भी बेहतर प्रदर्शन : मध्यमवर्गीय परिवार से ताल्लुक रखने वाली पटियाला की गगनदीप कौर आर्थिक तौर पर मजबूत नहीं थी। पंजाबी यूनिवर्सिटी में पढ़ाई के दौरान उनके पास बो (धनुष) खरीदने के लिए पैसे नहीं थे। इसके लिए यूनिवर्सिटी और कोच जीवनजोत तेजा ने आर्थिक तौर पर गगनदीप की मदद की। गगनदीप ने दिल्ली कॉमनवेल्थ गेम्स में ब्रॉन्ज मेडल जीतकर बड़ी उपलब्धि हासिल की है। इससे पहले वल्र्ड यूनिवर्सिटी गेम्स में सिल्वर और वल्र्ड कप में भी मेडल हासिल किए हैं। गगन की उपलब्धियों के देखते हुए उसे भारतीय रेलवे में नौकरी मिली है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn